# Bandera de la Unió Soviètica

### De Viquipèdia

Bandera Soviètica: rati 1:4
Juliol 1923 - 13 de novembre de 1923

La primera bandera de la Unió Soviètica oficial, fou adoptada al desembre de 1922 al 1r Congrés de Soviètics de la URSS en el que fou acceptat que 'la bandera vermella passés de ser el símbol del Partit al símbol d'un estat, i al voltant d'aquesta bandera unir els pobles de les repúbliques soviètiques en un estat - La Unió de Repúbliques Soviètiques Socialistes '. Al 30 de desembre de 1922 el Congrés va adoptar una Declaració i Acord referit a l'establiment de l'URSS. A l'article 22 de l'Acord es diu: "l'URSS té una bandera, escut d'armes i un segell estatal."

La descripció de la primera bandera fou donada a la Constitució de 1924, acceptada a la segona sessió del Comitè Executiu (CIK) de l'URSS, celebrat el 6 de juliol de 1923. El text de l'article 71 diu: 'La bandera estatal de la Unió de RSS consisteix en un camp vermell o escarlata amb l'escut d'armes estatal'. Fou aprovada amb l'inusual rati 4 a 1 en proporció i consistent en una bandera vermella amb l'escut d'armes en el centre. Aquesta bandera fou l'oficial durant quatre mesos, i fou substituïda com bandera oficial pel disseny més familiar del martell i la falç durant la 3º sessió del CIK de l'URSS el 12 de novembre de 1923.

Bandera Soviètica: rati 1:2
15 d'agost de 1980 - 3 de desembre de 1991

A la 3a sessió del CIK de l'URSS el 12 de novembre de 1923, fou canviada la descripció de la bandera Soviètica a la Constitució, i l'article 71 fou corregit per a dir: "La bandera estatal de la Unió de RSS consisteix en un camp vermell o escarlata, i al cantó una falç i un martell daurats, amb una estrella de cinc puntes bordada en daurat a sobre d'ells. El rati de l'amplària a la longitud és 1:2."

La nova bandera oficial de la Unió Soviètica consistia en una bandera vermella, plana amb un martell creuat amb una falç i una estrella vermella a sobre. El martell simbolitza als obrers del país, mentre que la falç simbolitza als camperols. L'estrella vermella representa el poder al país del Partit Comunista.

La bandera va patir una modificació el 15 d'agost de 1980 fent més sòlid el vermell del fons. A més a més en aquell temps se li va llevar lluentor al color.

Amb la desintegració de l'URSS el 3 de desembre de 1991, la bandera va deixar de ser la bandera nacional.

Reichstag, 1 de maig de 1945. Soldats soviètics alçant la bandera soviètica sobre el Reichstag de Berlín
Estendard de la Victòria, rati 1:2

El 15 d'abril de 1996, Boris Ieltsin va signar un decret presidencial donant a la bandera Soviètica (anomenada Estendard de la Victòria, després de que aquesta bandera fos aixecada damunt del Reichstag l'1 de maig de 1945) un estatus similar al que té l'actual bandera de Rússia. La diferència és que el martell i la falç han estat eliminats de la bandera. En algunes celebracions, la bandera de la Victòria penja al costat de la bandera de Rússia. Sota el govern de Vladimir Putin, l'estendard de la Victòria ha estat adoptat com la bandera oficial de l'Exèrcit Rus.

## [edita] Enllaços externs

- Banderes del món: Unió Soviètica (anglés)

| Portal de l'URSS

Obtingut de "http://ca.wikipedia.org../../../b/a/n/Bandera_de_la_Uni%C3%B3_Sovi%C3%A8tica_0727.html"

Categories: Símbols de la Unió Soviètica | Banderes estatals

##### Views

- Article
- Discussió
- Revisió actual

##### Cerca

##### En altres llengües

- Български
- Dansk
- Deutsch
- English
- Español
- Eesti
- Suomi
- Français
- עברית
- Italiano
- 日本語
- Lietuvių
- Nederlands
- ‪Norsk (bokmål)‬
- Polski
- Português
- Română
- Русский
- Svenska
- Українська
- 中文